Projektas

LIETUVOS RESPUBLIKOS
LOTERIJŲ ĮSTATYMO NR. IX-1661 35 IR 37 STRAIPSNIŲ PAKEITIMO
ĮSTATYMAS


2022 m.          d. Nr.      
Vilnius


1 straipsnis. 35 straipsnio pakeitimas
1.	Papildyti 35 straipsnį 5 dalimi:
„5. Kiekvienas asmuo turi teisę Priežiūros institucijai arba loterijų organizatoriui pateikti prašymą neleisti jam dalyvauti interneto ryšio loterijose (toliau – prašymas neleisti dalyvauti). Prašyme neleisti dalyvauti gali būti nurodomas asmens pasirinktas laikotarpis, per kurį jam neleidžiama dalyvauti, kuris negali būti trumpesnis kaip 6 mėnesiai. Asmuo gali atsiimti pateiktą prašymą arba sutrumpinti prašyme neleisti dalyvauti nurodytą terminą, tačiau ne anksčiau kaip po 6 mėnesių nuo prašymo neleisti dalyvauti pateikimo. Prašymų neleisti dalyvauti pateikimo Priežiūros institucijai arba loterijų organizatoriui tvarką nustato Priežiūros institucija.“
2.	Papildyti 35 straipsnį 6 dalimi:
„6. Asmenims, pateikusiems prašymus neleisti dalyvauti, draudžiama leisti dalyvauti interneto ryšio loterijose jų prašyme neleisti dalyvauti nurodytą laikotarpį, o jeigu prašyme neleisti dalyvauti laikotarpis nenurodytas, – 2 metus nuo prašymo neleisti dalyvauti pateikimo Priežiūros institucijai arba loterijų organizatoriui dienos. Šių reikalavimų vykdymą privalo užtikrinti loterijų organizatorius.“
3.	Papildyti 35 straipsnį 7 dalimi:
„7. Asmenims, pateikusiems prašymus neleisti lošti LR azartinių lošimų įstatymo 10 straipsnio 21 dalyje nustatyta tvarka ir kurie yra įtraukti į Apsiribojusių savo galimybę lošti asmenų registrą, draudžiama leisti dalyvauti interneto ryšio loterijose. Šių reikalavimų vykdymą privalo užtikrinti loterijų organizatorius.

2 straipsnis. 37 straipsnio pakeitimas
Papildyti 37 straipsnį 5 punktu:
„5) tvarko asmenų, pateikusių prašymus neleisti dalyvauti, duomenis, taip pat ir ypatingus asmens duomenis (apie asmenų neveiksnumą arba ribotą veiksnumą šioje srityje).“

3 straipsnis. Įstatymo įsigaliojimas ir įgyvendinimas
1. Šis įstatymas įsigalioja 2023 m. gegužės 1 d.
2. Lietuvos Respublikos Vyriausybė ar jos įgaliota institucija iki 2023 m. balandžio 30 d. priima šio įstatymo įgyvendinamuosius teisės aktus.

